Након стицања независности Нигерије на видело су изашле све веће етничке напетости између Игбоа на југу и Јоруба и Хауса на северу. Године 1966. су након неуспелог државног удара почели погроми Игбоа у северном делу земље, и њихов егзодус на југ. Године 1967. се под водством пуковника Емека Окујвуа нигеријска Источна Држава с Игбо већином отцепила и прогласила независност као Република Бијафра. То је довело до рата који је завршио победом нигеријских федералних снага године 1970. а током кога је, највише због глади, умрло око милион људи, углавном Игбоа.